საფუძველზე ხდება გაკვეული სანქციების დაწესება ტელევიზიებისათვის, კერძოდ მაუწყებლობის შესახებ საქართელოს კანონის 71 - ე მუხლი მითითებას აკეთებს ამავე კანონის 56 და 56 ასევე ბავშვის უფლებებათა 1 2, კოდექსის 66 - ე მუხლებზე და ამ მუხლებში ჩამთვლილ რომელიმე მოთხოვნათა დარღვევის შემთხვევაში სანქციის სახით განსაზღვრავს ჯარიმას ან/და ლიცენზიის/ ავტორიზაციის შეჩერებას ან გაუქმებას. ამრიგად, სადავო ნორმათა მოთხოვნების დაღვევა გამოიწვეს ტელევიზიებისათვის პასუხისმგებლობის დაკისრებას, ამიტომაც ისინი უნდა აკმაყოფილებდნენ განჭვრეტადობის მოთხოხვნებს, რომლებიც მოქმედებს პასუხისმგებლობის დამდგენ ნორმებთან მიმართებით. ბავშვის უფლებათა კოდექსის 66 - ე მუხლის პირველი ნაწილის მიხედვით, 'მაუწყებელი ვალდებულია უზრუნველყოს ბავშვისთვის საფრთხის შემცველი ინფორმაციის გავლენისგან ბავშვის დაცვა. მაუწყებელი ასევე ვალდებულია გამოიყენოს სამაუწყებლო პროგრამათა კლასიფიკაციის კრიტერიუმები ამ პროგრამების კატეგორიების დადგენის მიზნით და განათავსოს ეს პროგრამები სამაუწყებლო ბადეში 'მაუწყებლობის შესახებ' საქართველოს კანონით განსაზღვრული წესების დაცვით.' ცალსახაა, რომ 56 აღნიშნული მუხლი აუდიო - ვიზუალური მასალის გაშუქებისას პირდაპირ პასუხისმგებლობას აკისრებს მაუწყებელს და ავალდებულებს მას, რომ თავად უზრუნველყოს ბავშვისათვის საფრთხის შემცველი ინფორმაციის სამაუწყებლო სივრცეში მოხვედრის პრევენცია. ამავდროულად, სადავო ნორმები არ იძლევა იმის დეტალურ დეფინიციას თუ რა ჩაითვლება საფრთხის შემცველ ინფორმაციად. მიუხედავად იმისა, რომ ბავშვთა უფლებათა კოდექსის მესამე მუხლის 'პ' პუნქტში მოცემული გვაქვს ე.წ 'საფრთხის შემცველი ინფორმაციის' დეფინიცია, კერძოდ, 'ძალადობის ან დანაშაულის წახალისებისკენ მიმართული ინფორმაცია, სექსუალური შინაარსის ინფორმაცია, აგრეთვე ინფორმაცია, რომელიც ეწევა ალკოჰოლიანი სასმლის, თამბაქოს, ნარკოტიკული საშუალების ან აზარტული თამაშობის პროპაგანდას ან რომელშიც ძალადობის, მკვლელობის ან სასტიკი, არაადამიანური მოპყრობის სცენები დეტალურადაა წარმოდგენილი.' თუმცა ჩამონათვალში არსებული ტერმინების 'სექსუალური შინაარსის ინფორმაცია', 'ძალადოის ან ან დანასაულისკენ წახალისებისკენ მიმართული' ბუნდოვანია რას გულისხმობენ კონკრეტულად რა ფარგლები და აზღვრები გააჩნიათ, ვინაიდან იგი სხვადასხვა მორალისა და შეხედულებების მქონე ადამიანების მიერ განსხვავებულად შეიძლება იყოს აღქმული. საქართველოს საკონსტიტუციო სასამატრთლოს პრაქტიკის თაახმად კი ნორმა ბუნდოვანია მაშინაც თუ შეუძლებელია მისი მასშტაბებისა და საზღვრების დადგენა. 'ნორმა უნდა იყოს საკმარისად განსაზღვრული არა მხოლოდ შინაარსის, არამედ რეგულირების საგნის, მიზნისა და მასშტაბების მიხედვით, რათა ადრესატმა მოახდინოს კანონის სწორი აღქმა და თავისი ქცევის განხორციელება მის შესაბამისად, განჭვრიტოს ქცევის შედეგები'. 57 მაუწყებლობის შესახებ კანონში არსებული ზოგიერთი ტერმინის შინაარსობრივი და დეტალური განმარტება არსად არის მოცემული, მაგალითად, ამავე კანონის 56 მუხლის 1 - ლი ნაწილის მ) პუნქტში 2 ვხვდებით ჩანაწერს, რომლის მიხედვითაც: '18 წლამდე არასრულწლოვნისთვის შეუფერებლად მიიჩნევა პროგრამა (ანონსი), რომელიც შეიცავს: მ) ოკულტიზმის ან მსგავსი მოვლენის ამსახველ მასალას.' მაშინ როდესაც, ერთი მხრივ, ტერმინი 'ოკულტიზმის' განმარტება არ არის მოცემული არცერთ კანონსა ან ნორმატიულ აქტში. ამასთან, პირისთვის წინასწარ განუჭვრეტადია თუ რას შეიძლება მოიცავდეს ქვეპუნქტში მოცემული ტერმინი ან რა ჩაითვლება მის მსგავს 'მოვლენად'. შესაბამისად, დიდია ალბათობა, რომ მაუწყებელმა არასწორად გადაწყვიტოს ამა თუ იმ შინაარსის მქონე პროგრამის სამაუწყებლო ბადეში